Botirma mahallasi. Botirma mahallasi (17-mavze, 51) – Toshkent shahar Chilonzor tumanidagi mahalla. Zarqoʻrgʻon, Naqqoshlik, Qatortol-2, Boʻrijar, Mehrjon mahallalari bilan chegaradosh. 1982-yil „17-mavze“ nomi bilan tashkil topgan, 1992-yil aprelda mahalla qoʻmitasiga yuridik shaxs maqomi berilgan. 2006-yildan Botirma deb nomlangan. Aholisi 5 150 kishi, asosan, oʻzbeklar, shuningdek, ruslar, tatarlar va boshqalar yashaydi (2009). Mahalla hududida 3 ta bolalar boʻgʻchasi, Y.Rajabiy nomidagi pedagogik kollej, maishiy xizmat koʻrsatish korxonalari, „Parlament“ kafesi, internet klub, kompyuter oʻquv markazi, oziq-ovqat doʻkonlari mavjud.